Intingan wan Dayuhan
Intingan wan Dayuhan
Cipt. H. Anang Ardiansyah
Dangariakan .....,kisah baandi-andi
Intingan wan Dayuhan, nang disuruh umanya, manjaga pahumaan
banih sudah manguning, pipit banyak mamakan,
sambil mamburu pipit, badua bapantunan
Hari bamula sanja, kadap samun di huma,
badua takutanan
Kada saapa, lalu datang Ni Yaksa, pamakan manusia
awaknya panjang basar, sapuhun kariwaya
muntungnya cawah banar, kaya kawah balanga
rambut banyak bakutu, halilipan wan kala
mula handak mamakan, apa akal Intingan
badua bapantunan
U kaka u kiki, banih kita dimakan pipit, u kaka
anai-anai bahindik-hindik, u ading
ulat bulu nang mamutiki
Ni Yaksa, Ni Yaksa....., nang bungas langkar lagi pambarian
Kami pang rela dimakan hampian, 'mun dibari habu halaban
Dayuhan mamusuti, dibawa barabahan, sambil bakakutuan,
Ni Yaksa kanyamanan, lalu pang taguringan,
disimbur di matanya, awan habu halaban
raksasa kalimpanan, bakuriak kapadihan
Intingan wan Dayuhan, hancap basambunyian,
di pinggir baruh dalam....
Ni Yaksa jarunjungan,
matanya kabur, bukah manyasahi
tacabur di baruh, balalu mati
badua barami-rami
U kaka, u kiki...
banih kita dimakan pipit, u kaka
anai-anai bahindik hindik, u ading
ulat bulu nang mamutiki
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn kmb_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn kmb_Latn bjn_Latn bjn_Latn bjn_Latn